|  |
| --- |
| **CONSILIUL LOCAL AL COMUNEI HLIPICENI**  **JUDEŢUL BOTOŞANI**  717205 - com. Hlipiceni, jud. Botoşani • tel/fax: (0231) 574150  Web: [www.hlipiceni.botosani.ro](http://www.hlipiceni.botosani.ro) • E-mail: [primaria.hlipiceni@yahoo.com](mailto:primaria.hlipiceni@yahoo.com) |

nr. 548/17.07.2023 PROIECT

**HOTĂRÂRE**

**privind stabilirea impozitelor, taxelor locale și**

**a taxelor speciale pe anul 2024**

**Consiliul local al Comunei Hlipiceni**, județul Botoșani,

**Având în vedere:**

-referatul de specialitate înregistrat la nr. 547/17.07.2023;

**-**proiectul de hotărâre nr. 548/17.07.2023 însoțit de referatul de aprobare din partea primarului înregistrat la nr. 549/17.07.2023;

**-**raportul compartimentului de resort din cadrul Primăriei;

**-**avizul favorabil al comisiilor de specialitate din cadrul Consiliului local Hlipiceni;

**În baza prevederilor**:

* Art. 15, alin. (2), art. 56, art. 120 alin. (1), art. 121 alin. (1) și (2) și art. 139 alin. (2) din Constituția României, republicată;
* art. 4 și art. 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
* art. 7 alin. (2) din Legea nr. 287/2009 privind Codul civil, republicată, cu modificările ulterioare;
* art. 20 și 28 din Legea-cadru a descentralizării nr. 195/2006;
* art. 129 alin. (2) lit. b) și alin. (4) lit. c) din O.U.G. nr. 57/2019 privind Codul administrativ;
* art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;
* art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul fiscal, cu modificările și completările ulterioare;
* Legii nr. 1/2017 privind eliminarea unor taxe şi tarife, precum şi pentru modificarea şi completarea unor acte normative;
* Ordonanței de urgență a Guvernului nr. 80/2013 privind taxele judiciare de timbru, cu modificările și completările ulterioare;
* Legii nr. 207/2015 privind Codul de procedură fiscal, cu modificări și completări ulterioare;
* Ordonanței Guvernului nr. 28/2008 privind registrul agricol, aprobată cu modificări și completări prin Legea nr. 98/2009, cu modificările și completările ulterioare;
* art. 19 și art. 20 din Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată cu modificări și completări prin Legea nr. 3/2003, cu modificările ulterioare;
* art. 18 alin. (5) din Legea nr. 333/2003 privind paza obiectivelor, bunurilor, valorilor și protecția persoanelor, republicată, cu completările ulterioare;
* art. 25 lit. d) din Legea nr. 481/2004 privind protecția civilă, republicată, cu modificările și completările ulterioare;
* art. 1 alin. (4) lit. l), art. 8 alin. (3) lit. j), art. 43 alin. (7) și art. 44 alin. (2) lit. d) din Legea serviciilor comunitare de utilități publice nr. 51/2006, republicată, cu modificările și completările ulterioare;
* art. 5 alin. (2) lit. k), art. 26 alin. (1) lit. b) și c), alin. (3), alin. (5) și alin. (8) din Legea serviciului de salubrizare a localităților nr. 101/2006, republicată;
* art. 10 lit. g) și art. 34 alin. (2) și (3) din Legea serviciului de iluminat public nr. 230/2006;
* art. 14 lit. f) din Legea serviciului de alimentare cu apă și de canalizare nr. 241/2006, republicată;
* art. 5 din Legea cadastrului și publicității imobiliare nr. 7/1996, republicată, cu modificările și completările ulterioare;
* art. 6 lit. b) din Ordonanța Guvernului nr. 99/2000 privind comercializarea produselor și serviciilor de piață, republicată, cu modificările și completările ulterioare;
* art. 2 și 3 din Ordonanța Guvernului nr. 13/2001 privind înființarea, organizarea și funcționarea serviciilor comunitare pentru cadastru și agricultură, aprobată cu modificări și completări prin Legea nr. 39/2002;
* art. 14 din Ordonanța Guvernului nr. 21/2002 privind gospodărirea localităților urbane și rurale, aprobată cu modificări și completări prin Legea nr. 515/2002;
* Normelor tehnice de completare a registrului agricol pentru perioada 2020-2024, aprobate prin Ordinul comun al MADR, MLPDA, MAI, MFP, INS, ANCPI, ANSV, nr. 25/1382/37/1642/14297/746/20 din 23.01.2020
* Planului urbanistic general aprobat prin Hotărârea Consiliului Local nr. 4/30.01.2020;
* Hotărârii Consiliului Local nr. 14/29.05.2005 și H.C.L. nr. 48/15.12.2014 privind stabilirea zonelor la nivelul comunei Hlipiceni, județul Botoșani;
* H.C.L. nr. 40/29.11.2018 privind aprobarea Regulamentului de stabilire a Procedurii de adoptare a taxelor speciale și domeniile de activitate în care acestea pot fi instituite;
* H.C.L. nr. 29/24.04.2023 privind aprobarea indexării impozitelor și taxelor locale pe anul 2024, cu rata inflației, față de nivelul aplicabil în anul 2023;

**ținând seama** **de** prevederile art. 2 din Legea nr. 351/2001 privind aprobarea Planului de amenajare a teritoriului național - Secțiunea a IV-a Rețeaua de localități, cu modificările și completările ulterioare, coroborate cu cele ale Legii nr. 2/1968 privind organizarea administrativă a teritoriului României, cu modificările şi completările ulterioare, referitoare la componenţa unităţilor administrativ-teritoriale, ierarhizarea localităților la nivelul comunei Hlipiceni este următoarea:

1. Rangul IV, zona A pentru toate localitățile componente, atât pentru intravilan cât și pentru extravilan;

**luând în considerare** unul dintre scopurile asigurării autonomiei locale care are la bază dreptul să instituie și să perceapă impozite și taxe locale, pe fondul constituirii de resurse financiare pentru finanțarea activităților stabilite în competența acestor autorități,

**ţinând seama de** necesităţile de realizare a veniturilor proprii ale bugetului local pentru anul 2024 în scopul asigurării finanţării cheltuielilor publice locale, pe de o parte, precum şi de condiţiile locale specifice zonei, pe de altă parte,

Realizând publicarea anunțului privind elaborarea proiectului Hotărârii Consiliului local privind stabilirea impozitelor si taxelor locale, precum si a taxelor speciale, pe anul 2024, în contextul prevederilor art. 7 din Lege nr. 52/2003 privind transparenta decizională în administrația publică, cu completările ulterioare și art. 8 alin. (1) din O.U.G. nr. 57/2019 privind Codul administrativ, la Primărie în spațiul accesibil publicului și pe pagina oficială de internet a instituției;

**În temeiul prevederilor** art. 129 alin. (1), art. 139 alin. (1) și art. 196 alin. (1) lit. a) din O.U.G. nr. 57/2019 privind Codul administrativ,

**HOTĂRĂȘTE:**

**Art.1. -** (1) În anul 2024, impozitele și taxele locale, precum și taxele speciale se stabilesc potrivit prezentei hotărâri.

(2) Tabloul cuprinzând cotele, valorile impozabile, nivelurile impozitelor și taxelor locale, taxele speciale și amenzile care se stabilesc, se actualizează sau se ajustează, după caz, de către Consiliul local al comunei Hlipiceni și sunt prevăzute în anexa nr. 1, care face parte integrantă din prezenta hotărâre.

**Art.2. -** Creanțele fiscale restante, aflate în sold la data de 31 decembrie 2023, mai mici de \_\_\_\_\_\_\_\_\_lei, inclusiv, se vor anula, conform art. 266, alin. (5) din Legea nr. 207/2015 privind Codul de procedură fiscală. Plafonul se aplică totalului creanțelor fiscale datorate și neachitate de către debitori.

**Art.3.** – Aducerea la îndeplinire a prezentei hotărâri se asigură de către primarul comunei Hlipiceni, județul Botoșani, prin biroul financiar-contabil din aparatul de specialitate.

**Art.4.** - Prezenta hotărâre intră în vigoare de la 01 ianuarie 2024 și este aplicabilă pentru anul fiscal 2024.

**Art.5.** - Prezenta hotărâre se va comunica, în termenul prevăzut de lege, Primarului Comunei Hlipiceni, Prefectului Județului Botoșani și se aduce la cunoștință publică prin afișarea la sediul Primăriei, în spațiul accesibil publicului, precum și pe pagina de internet [**www.botosani.hlipiceni.ro**](http://www.botosani.hlipiceni.ro)**.**

**HLIPICENI/17.07.2023 INIȚIATOR,**

**PRIMAR – LUCHIAN GHEORGHE MARIAN**

**Avizat legalitate**

**Secretar general comună,**

**CIOBANU DANIELA-MARIA**